**Zápisnica zo zasadnutia Komisie pre participatívny rozpočet**

Dátum konania stretnutia: 29. 07. 2022 od 13:00 do 14:10 hod.

Prítomní:

1. Mgr. Miroslava Špitaliková, referent Oddelenia strategického rozvoja Mestského úradu Snina
2. Mgr. Jana Ščerbáková, vedúca Oddelenia školstva a mládeže Mestského úradu Snina
3. Bc. Anna Pavlíková, zástupca aktívnych občanov
4. Ing. Ivana Kotosová, zástupca aktívnych občanov
5. Ivana Krupjaková, zástupca aktívnych občanov
6. Mgr. Michaela Šalachová, referent Oddelenia strategického rozvoja Mestského úradu Snina

Program zasadnutia:

1. Privítanie, predstavenie jednotlivých členov
2. Voľba garanta komisie a zapisovateľa
3. Hodnotenie jednotlivých projektov
4. Hlasovanie za projekty
5. Rôzne
6. Záver

**K bodu číslo 1:**

Členovia komisie sa v úvode vzájomne predstavili. Na zasadnutí sa ako hosť a pozorovateľ zúčastnila Mgr. Šalachová Michaela, referentka strategického rozvoja, ktorá pri realizácií participatívneho rozpočtu mesta Snina aktívne pôsobí od začiatku. Voči jej prítomnosti členovia komisie nemali výhrady. Členmi komisie sú ďalší dvaja občania Mgr. Peter Čus, Anna Juhásová. Obaja členovia sa vopred ospravedlnili, že sa nemohli zúčastniť osobne zasadania komisie zo zdravotných dôvodov. Predložené projekty si naštudovali a stanovisko k nim vyjadrili písomne.

**K bodu číslo 2:**

Spomedzi dvoch zástupcov mestského úradu bol určený garant komisie, zároveň zapisovateľ, ktorý je ale na základe pravidiel PR riadnym členom komisie, s platným hlasom. Na túto pozíciu bola určená Mgr. Miroslava Špitaliková, referentka oddelenia strategického rozvoja, členka komisie s jej zvolením súhlasili všetci prítomní členovia komisie.

**K bodu číslo 3 a 4:**

Projekt č. 8501/2022

**Názov projektu: Modernizácia multifunkčného ihriska na Ulici Komenského**

K tomuto projektu bola výhrada komisie v časti Rozpočet, kde chýba upresnenie rozpočtu v cenách za jeden ks, nie je jasné, či je uvedená cena za 1 ks., alebo za uvádzané počty kusov. V závere chýba súhrnná cena celého projektu. Komisia odporučila rozpočet dopracovať. Po splnení podmienky odporúča daný projekt na verejné hlasovanie. S týmto stanoviskom súhlasili aj dvaja členovia komisie, ktorí sa zasadnutia komisie nemohli zúčastniť.

**Úloha:** vyzvať predkladateľov na doplnenie projektu v časti rozpočet.

**Hlasovanie:** Za predloženie dopracovaného projektu na verejné hlasovanie.

**Za: 5 Proti: 0 Zdržal sa: 0**

Projekt č. 8502/2022

**Názov projektu: Vybavenie „Obývačky“ stolnými hrami**

K tomuto projektu komisia odporúča predkladateľom zmeniť miesto realizácie projektu a teda aj samotný názov projektu. Miesto realizácie „Obývačka“ podľa členov komisie nie je vhodné z toho dôvodu, že umiestnenie zakúpených stolných hier by muselo byť konzultované s riaditeľkou MKOS pani Turčík, zároveň „Obývačka“ nie je priestor len pre aktivity mladých a takéto vybavenie by tam koncepčne nemuselo zapadať, jeho väčšie využitie vidia napríklad v priestore klubovne v CVČ Snina.

Komisia odporúča zmenu miesta realizácie predkladateľom zvážiť. Daný projekt však odporúča na verejné hlasovanie. S týmto stanoviskom súhlasili aj dvaja členovia komisie, ktorí sa zasadnutia komisie nemohli zúčastniť.

**Úloha:** predkladateľom projektu predložiť na zváženie odporučenie komisie

**Hlasovanie:** Za predloženie projektu na verejné hlasovanie.

**Za: 5 Proti: 0 Zdržal sa: 0**

Projekt č. 8495/2022

**Názov projektu: Oddychová zóna pre návštevníkov areálu OZ Chlpáčik Snina**

Predložený projekt komisia odporúča na verejné hlasovanie bez výhrad. S týmto stanoviskom súhlasili aj dvaja členovia komisie, ktorí sa zasadnutia komisie nemohli zúčastniť.

**Úloha:** žiadna

**Hlasovanie:** Za predloženie projektu na verejné hlasovanie.

**Za: 5 Proti: 0 Zdržal sa: 0**

Projekt č. 8299/2022

**Názov projektu:** Projekt **SN**aha **IN**iciatív**A** v ZŠ Študentská alebo **Poďme spolu na školský dvor**

Predložený projekt komisia odporúča na verejné hlasovanie bez výhrad. S týmto stanoviskom súhlasili aj dvaja členovia komisie, ktorí sa zasadnutia komisie nemohli zúčastniť.

**Úloha:** žiadna

**Hlasovanie:** Za predloženie projektu na verejné hlasovanie.

**Za: 5 Proti: 0 Zdržal sa: 0**

Projekt č. 8875/2022

**Názov projektu: DELTA TTravel Member of TOURS GROUP SLOVAKIA**

Predložený projekt nespĺňa formálne náležitosti projektu. Chýba popis súčasnej situácie, opis projektu je príliš všeobecný, nedostačujúci, vyjadrený jednou vetou, chýbajú rozpísané aktivity projektu, nie je jasný cieľ, čo chce predkladateľ projektom dosiahnuť, neurčená cieľová skupina, chýba rozpočet projektu.

Predložený projekt komisia neodporúča na verejné hlasovanie. S týmto stanoviskom súhlasili aj dvaja členovia komisie, ktorí sa zasadnutia komisie nemohli zúčastniť.

**Úloha:** Informovať predkladateľa, v prípade záujmu o jeho opätovné predloženie v ďalšom ročníku PR, prepracovať projekt na základe pripomienok.

**Hlasovanie:** Za predloženie projektu na verejné hlasovanie.

**Za: 0 Proti: 5 Zdržal sa: 0**

**K bodu číslo 5:**

Komisia stanovila ďalší postup. Najprv vyzve predkladateľov na doplnenie projektov, následne prebehne stretnutie predkladateľov, ktorí sa vzájomne oboznámia s projektami. Nasledovať bude verejné hlasovanie elektronické aj fyzické. Informovanie verejnosti o predkladaných projektoch, výzvy na hlasovanie.

**K bodu číslo 6:**

Záver stretnutia.

V Snine dňa 01.08.2022

Zapísala: Mgr. Miroslava Špitaliková

Príloha:

* Prezenčná listina
* Predložené projekty – 5